stanford-oval/wikipedia huggingface dataset:
עונת 1982/1983 בבונדסליגה
כדורגלנים מצטיינים

רודי פלר (ורדר ברמן) שכבש 23 שערים זכה בתואר מלך השערים של הליגה.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1. | המבורג (אלופה) | 34 | 20 | 12 | 2 | 79 | 33 | 46 | 52 | העפלה לגביע אירופה לאלופות |
| 2. | ורדר ברמן | 34 | 23 | 6 | 5 | 76 | 38 | 38 | 52 | העפלה לגביע אופ"א |
| 3. | שטוטגרט | 34 | 20 | 8 | 6 | 80 | 47 | 33 | 48 | העפלה לגביע אופ"א |
| 4. | באיירן מינכן | 34 | 17 | 10 | 7 | 74 | 33 | 41 | 44 | העפלה לגביע אופ"א |
| 5. | פ.צ. קלן | 34 | 17 | 9 | 8 | 69 | 42 | 27 | 43 | זכייה בגביע הגרמני העפלה לגביע מחזיקות הגביע |
| 6. | פ.צ. קייזרסלאוטרן | 34 | 14 | 13 | 7 | 57 | 44 | 13 | 41 | העפלה לגביע אופ"א |
| 7. | בורוסיה דורטמונד | 34 | 16 | 7 | 11 | 78 | 62 | 16 | 39 |  |
| 8. | ארמיניה בילפלד | 34 | 12 | 7 | 15 | 46 | 71 | 25- | 31 |  |
| 9. | פורטונה דיסלדורף | 34 | 11 | 8 | 15 | 63 | 75 | 12- | 30 |  |
| 10. | איינטרכט פרנקפורט | 34 | 12 | 5 | 17 | 48 | 57 | 9- | 29 |  |
| 11. | באייר לברקוזן | 34 | 10 | 9 | 15 | 43 | 66 | 23- | 29 |  |
| 12. | בורוסיה מנשנגלדבך | 34 | 12 | 4 | 18 | 64 | 63 | 1 | 28 |  |
| 13. | בוכום | 34 | 8 | 12 | 14 | 43 | 49 | 6- | 28 |  |
| 14. | נירנברג | 34 | 11 | 6 | 17 | 44 | 70 | 26- | 28 |  |
| 15. | איינטרכט בראונשווייג | 34 | 8 | 11 | 15 | 42 | 65 | 23- | 27 |  |
| 16. | שאלקה 04 | 34 | 8 | 6 | 20 | 48 | 68 | 20- | 22 | משחקי מבחן, ירדה ליגה |
| 17. | קרלסרוהה | 34 | 7 | 7 | 20 | 39 | 86 | 47- | 21 | ירדו ליגה |
| 18. | הרטה ברלין | 34 | 5 | 10 | 19 | 43 | 67 | 24- | 20 | ירדו ליגה |
סינדקטיליה

| --- | --- |

 תחום:  גנטיקה רפואית 
 קישורים ומאגרי מידע
 eMedicine:  1244420 
 MeSH:  D013576
 סיווגים
 ICD-11:  LB79 
 
סינדקטיליה בבהונות
סינדקטיליה באצבעות הידיים
סינדקטיליה (המונח syndactyly נגזר מהמילים היווניות SYN, כלומר ביחד, ו-dactyly, כלומר אצבעות) הוא מום מולד שבו במהלך ההתפתחות העוברית לא נפרדו האצבעות זו מזו. הפרדה זו מתרחשת בדרך כלל בין השבועות הששי עד השמיני של ההתפתחות התוך רחמית. הסיבה לחוסר ההפרדה בין האצבעות היא תורשתית לרוב, אולם יש אפשרות שסינדקטיליה תיווצר לאחר כווייה. לפי פרסומים מסוימים, גורמים סביבתיים במהלך ההיריון כגון; עישון, תזונה לקויה, מזון עשיר בביצים ובשר עלולים להוות סיבה לחלק ממקרי הסינדקטיליה. מום זה נמצא אצל יונקים מסוימים באופן נורמטיבי אולם בבני האדם הוא מוגדר כמצב חריג. בדרך כלל מדובר באצבעות השלישית והרביעית, אך יש מצבים שבהם יותר אצבעות מחוברות ולעיתים אף כולן. יש צורות שונות למום והוא עשוי להכיל רקמה רכה בלבד, או רקמה רכה ורקמה גרמית ביחד. לפעמים מופיעה הסינדקטיליה כחלק מתסמונת במערכת השלד, או במערכות אחרות בגוף. סינדקטיליה עלולה לפגוע בתפקוד הגפיים באופן משמעותי.
שכיחות

סינדקטיליה הוא אחד המומים המולדים הנפוצים ביותר של הגפייםעם שכיחות של 1 ב-2000–3000 לידות חי. המום שכיח יותר אצל גברים מאשר אצל נשים. הסינדקטיליה השכיחה ביותר היא בין האמה לקמיצה.
בצורה טבעית, התופעה קיימת אצל בעלי חיים ממיני הקנגוראים (כדוגמת הקנגורו, הבילבי, הוומבט והקואלה) ששתי אצבעות שלהם מאוחדות ברובן, ונראות כאצבע בעלת שני טופרים. החוקרים עדיין מנסים להבין תופעה זו.
אבחנה

האבחנה נעשית לרוב על ידי ההורים. האנשים המוסמכים לטיפול בבעיה זו הם: כירורג ידיים, אורתופד ילדים או מנתח פלסטי. אחרי טיפולים כירורגיים האשפוז נמשך בדרך כלל כמה ימים ולאחר כל ניתוח צריך לשמור על מעקב.
סינדקטיליה היא אחת התופעות של תסמונת קרפנטר.
צורות וסוגים

סינדקטיליה יכולה להיות פשוטה או מורכבת.
בסינדקטיליה פשוטה, אצבעות או בהונות סמוכות מחוברות דרך רקמה רכה.
בסינדקטיליה מורכבת, קיים גם גשר בין העצמות של האצבעות.
סינדקטיליה יכולה להיות שלמה או חלקית.
בסינדקטיליה שלמה, החלק המרוחק של האצבעות מחובר.
בסינדקטיליה חלקית, החלק המרוחק של האצבעות לא מחובר.
מסווגים סינדקטיליה גם בצורה הבאה:
מצב שבו החיבור הוא בין האמה והקמיצה או בין הבוהן השנייה והשלישית.
מצב שבו החיבור הוא גם בין האמה והקמיצה אבל מחוברת ביניהם אצבע שישית.
מצב שבו החיבור הוא בין הזרת לקמיצה.
מצב שבו החיבור הוא בין כל האצבעות או הבהונות.
מצב שבו החיבור הוא בין האמה והקמיצה או בין הבוהן השנייה והשלישית. במצב זה ייתכן גם חיבור בין העצמות.
לכל אחת מהצורות שהוזכרו יכולות להתלוות צורות שונות של מעורבות גידים, עצבים וכלי דם.
סינדקטיליה מורכבת מתרחשת כחלק מתסמונת (כגון תסמונת פולנד, אפרט אקרוסינדקטילי ועוד) ובדרך כלל מעורבות בה יותר אצבעות מאשר סינדקטיליה פשוטה.
הסינדקטיליה הפשוטה יכולה להיות שלמה או חלקית. בשלבים המוקדמים של ההתפתחות העוברית, חיבור בין האצבעות או הבהונות הוא נורמלי. אחרי 16 שבועות של הריון בערך, אנזים מסוים ממיס את הרקמה בין אצבעות הידיים והרגליים, והחיבור נעלם. בחלק מהעוברים, תהליך זה אינו מתרחש לחלוטין בין כל האצבעות או הבהונות.
תזמון לטיפול בבעיה

סינדקטיליה של "אצבעות השוליים" (סינדקטיליה בין הקמיצה לזרת או בין האגודל לאצבע המורה) מטופלת בגיל צעיר כדי למנוע את האצבע הגדולה יותר מלהיצמד לאצבע הקטנה יותר עם הצמיחה. בדרך כלל, סינדקטיליה של אצבעות אלה מטופלת בגיל 6 חודשים. הטיפול בסינדקטיליה של אצבעות אחרות מתבצע יותר נפוץ כאשר האצבעות גדלות, בחודשים ה 18–24 אחרי לידה. לרוב התזמון המקובל לתיקון המום הוא בגיל שנה כי בגיל זה אפשר לבצע את ההרדמה לניתוח ללא חשש להיווצרות סיכונים. ההפרדה בתזמון מאוחר יותר כשהיד גדולה יותר תהיה מוצלחת יותר. לעומת זאת, לא טוב למשוך את הטיפול מעבר לגיל שנתיים-שלוש כי למוח אין עוד את הגמישות לשנות צורת האחיזה ולאמץ צורה אחרת. הורים בדרך כלל ירצו לבצע את הניתוח מוקדם ככל האפשר לילדיהם כדי הקל עליהם מבחינה נפשית וגופנית.
טיפול והתערבות כירורגית

התערבות כירורגית נדרשת כדי להפריד את האצבעות, רק אם המום גורם לבעיות תפקודיות. ניתוח הסינדקטיליה הוא ניתוח מורכב ודורש ניסיון רב של המנתח. לפני הגיל המתאים לביצוע הניתוח, רופאים לא מתערבים אם אין בעיות. במצב של סינדקטיליה מורכבת, מקבלים ההורים הוראות לשטוף את ידיו של הילד ביסודיות עם מים וסבון, ולפעמים נדרשים לתת לילד אנטיביוטיקה, או למרוח משחות. היקף האצבעות המחוברות קטן יותר מההיקף של שתי אצבעות מופרדות, ולכן אין מספיק עור כדי לכסות את שתי האצבעות ברגע שהן מופרדות בזמן ניתוח, כך שנוצר צורך בהשתלת עור. כל ההליך הזה דורש תכנון של חודשים לפני הניתוח. מטרת ניתוח הסינדקטיליה היא לשפר את מראה היד או כף הרגל מבחינה אסתטית ותפקודית, ולמנוע סיבוכים מורכבים יותר, שיתפתחו כאשר הילד יגדל.
לכל אצבע יש שני עורקים המזינים אותה. כתוצאה מהניתוח נוצרת בצקת באזור בו עוברים כלי הדם, בצקת עלולה לעכב או להפסיק את זרימה הדם, אי לכך אין מפרידים באותו זמן אצבעות שנמצאות משני צידי האצבע, על מנת שבמקרה של סתימת אחד העורקים, יוותר תמיד עורק אחד שמזין את האצבע. כשקיימת סינדקטיליה ביותר משתי אצבעות, המנתח יתחיל בהפרדת "אצבעות השוליים". באצבעות אלו נמצא ההבדל הגדול ביותר בין שתי אצבעות סמוכות, בשל כך כל עוד הסינדקטיליה מחברת אותן יחדיו, האצבע הקצרה תעכב את צמיחת האצבע הארוכה יותר.
סיכונים וסיבוכים

הסיכונים הכרוכים במהלך הניתוח, כבכל הליך שכולל הרדמה כגון: תגובת נגד לתרופות, בעיות נשימתיות, דימום מוגבר וזיהומים. סיכונים ספציפיים לניתוח זה הם אובדן שתל העור, או פגיעה באספקת הדם לאצבע כתוצאה מהגבס או התחבושות. חשוב לציין שלא ניתן לתקן סינדקטיליה באופן מוחלט דרך ניתוח, ולעיתים יש צורך לחזור על הניתוח בסיום שלב הצמיחה, מפני שחלק מהעיוות עלול לחזור, ולאבד חלק מהתיקון. על כן עדיף לדחות, לעיתים, את הניתוח עד סיום הצמיחה.
לקריאה נוספת

דקטיליה, סידור האצבעות והבהונות אצל בעלי חיים.
פולידקטיליה, מום מולד באצבעות.
רשלנות רפואית בניתוח סינדקטיליה
הערות שוליים

↑  Jump up ^ Flatt A (1 January 2005). "webbed fingers". Proceedings (Baylor University. Medical Center) 18 (1): 26–37. PMC1200697 .PMID 16200145 .
↑  Jump up ^ Bosse K, Betz RC, Lee YA, et al. (2000). "Localization of a Gene for Syndactyly Type 1 to Chromosome 2q34-q36". Am. J. Hum. Genet. 67 (2): 492–7.doi :10.1086/303028. PMC 1287194. PMID 10877983.
↑  Meredith, Robert W.; Westerman, Michael; Springer, Mark S. (2008). "A timescale and phylogeny for "Bandicoots" (Peramelemorphia: Marsupialia) based on the sequences for five nuclear genes". Molecular Phylogenetics and Evolution 47 (1): 1–20. doi:10.1016/j.ympev.2008.01.002. PMID 18328736.
↑  Jump up ^ Sarfarazi, Akarsu, et al. (1995). ""Localization of the syndactyly type II (synpolydactyly) locus to 2q31 region and identification of tight linkage to HOXD8 intragenic marker". Hum. Mol. Genet. 4 (8): 1453–8.doi ::10.1093/hmg/4.8.1453. PMID 7581388.
↑  .מאמר על סינדקטיליה ב google scholar
↑  Jump up ^ Malik, Sajid (15 February 2012). "Syndactyly: phenotypes, genetics and current classification". European Journal of Human Genetics. doi:10.1038/ejhg.2012.14.
↑  Jump up ^ Sato D, Liang D, Wu L, et al. (2007). "A syndactyly type IV locus maps to 7q36". Journal of Human Genetics 52 (6): 561–4. doi:10.1007/s10038-007-0150-5. PMID 17476456.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
סנדקטיליה בצילום רנטגן
סינדקטיליה
עופרה הרנוי

| --- | --- |
אין תמונה חופשית
 לידה:  31 בינואר 1965 (בת 59) חדרה, ישראל 
 מוקד פעילות:  ישראל, קנדה 
 תקופת הפעילות:  מ-1975 
 מקום לימודים:  הקונסרבטוריון המלכותי למוזיקה, Avondale Secondary Alternative School 
 עיסוק:  נגנית
 כלי נגינה:  צ'לו 
 פרסים והוקרה:  חבר במסדר קנדה (1995)  פרס ג'ונו לאלבום השנה של נגינה בכלי (1991)  פרס ג'ונו לאלבום השנה של נגינה בכלי (1993)  פרס ג'ונו לאלבום הקלאסי של השנה - סולו או תזמורת קאמרית (1989)  פרס ג'ונו לאלבום הקלאסי של השנה - סולו או תזמורת קאמרית (1987)  פרס ג'ונו לאלבום השנה של נגינה בכלי (1994) 
 www.ofraharnoy.ca
 פרופיל ב-IMDb
 
עופרה הרנוי (Ofra Harnoy; נולדה ב-31 בינואר 1965) היא צ'לנית קנדית ילידת ישראל.
חייה

הרנוי נולדה בחדרה ועברה עם משפחתה לטורונטו בשנת 1971. באותה שנה גם החלה ללמוד נגינה בצ'לו אצל אביה, יעקב הרנוי. עם מוריה נמנו ולדימיר אולוף, ויליאם פלית', פייר פורנייה, ז'קלין די פרה ומסטיסלב רוסטרופוביץ'.
הופעת הבכורה המקצועית של הרנוי כסולנית עם תזמורת הייתה בגיל עשר. הופעותיה כסולנית תזמורת והרסיטלים הראשונים שלה בקרנגי הול שבניו יורק בשנת 1982 קצרו שבחים הן מצד המבקרים והן מקהל המאזינים.
הרנוי ביצעה והקליטה בהופעת בכורה עולמית את הקונצ'רטו לצ'לו של אופנבך בשנת 1983 ואת הקונצ'רטו לצ'לו של ארתור בליס בהופעת בכורה בצפון אמריקה. כמו כן הקליטה בפעם הראשונה כמה קונצ'רטי של ויוואלדי.
הרנוי ידועה בדימוי הזוהר שלה ובהופעה המזכירה דוגמנית אופנה, תכונות שהובלטו לא פעם כדי לקדם את המוזיקה שלה. במובן זה היא נחשבת לחלוצת הסגנון הזוהר, שהופיע בשנות ה-90 אצל נגני מוזיקה קלאסית דוגמת הכנרת ונסה-מיי ורביעיית המיתרים בונד.
פרסים

זוכת כמה תחרויות קנדיות חשובות.
פרס אגודת אמנים קונצרטנטיים בניו יורק לשנת 1982.
פרס המוזיקאית הצעירה לשנת 1983 ממגזין מוזיקה אמריקאי.
פרס ג'ונו לשנים 1987 ו-1988 על האלבום הקלאסי הטוב ביותר.
פרס ג'ונו לשנים 1990, 1992, 1993 לאמנית השנה בנגינה בכלי.
"גראן פרי די דיסק" לשנת 1988.
פרסים אחדים של "מצטיינת השנה" ו"נבחרת הביקורת" על הקלטותיה מהמגזינים "גרמופון", "היי פידליטי" ו"תשואות".
הערות שוליים

↑  Harnoy has enjoyed the benefits of a long (by postmodern standards) association with a major label, BMG <Classics, beginning in 1987. These recordings elicited considerable comment, not so much from the music involved as from the dolled-up, glamour-conscious photos on the front covers of the releases. Some critics carped about Harnoy's pop star appearance, and in doing so missed the brave stand Harnoy made for neglected and significant cello music -- Harnoy recorded nearly all of the Vivaldi concertos, the mega-difficult Offenbach concerto, and works by Viotti, Myslivecek, and Lalo. (Answers.com )
↑  Michael Walsh, SEDUCTIVE STRINGS, CONCERTO FOR CLEAVAGE AND ORCHESTRA, Time Magazine, 11.12.1995
| --- | --- |
בקרת זהויות :  NLI: 987007446577905171  PLWABN: 9810546359905606  BnF: cb138949697 (data)  CiNii: DA05445219  GND: 134567684  ISNI: 0000 0000 8379 7254  LCCN: n82077771  LNB: 000197995  MusicBrainz: 3747f7a0-7dc7-4886-96a7-464ec2c596d8  NDL: 00467955  NKC: xx0154275  NLA: 35993460  NLK: KAC201954171  NSK: 000774965  NTA: 072446315  RERO: 02-A003348735  SNAC: w6zm7th1  SUDOC: 088521605  Trove: 1176901  VIAF: 46946605   WorldCat (עם VIAF): 46946605
סדריק בקאמבו

סדריק בקאמבו (בצרפתית: Cédric Bakambu; נולד ב-11 באפריל 1991) הוא כדורגלן מהרפובליקה הדמוקרטית של קונגו יליד צרפת המשחק בעמדת החלוץ בריאל בטיס.
קריירת מועדונים > סושו

בקאמבו התחיל לשחק כדורגל בקבוצת הילדים של איברי ובגיל 15 הצטרף למחלקת הנוער של סושו. ב-7 באוגוסט 2010 ערך את הופעת הבכורה שלו בקבוצה הבוגרת בניצחון 1-2 נגד ארל. חודש חתם לשלוש שנים במועדון.
ב-17 בספטמבר 2011 בקאמבו הבקיע את שערו הראשון בקריירה בתיקו 2-2 נגד ליל. בעונת 2013/2014 כבש 7 שערים ב-31 משחקים. ב-23 במרץ 2014 הורחק אחרי נגיעת יד בהפסד 2-1 לסנט אטיין.
קריירת מועדונים > בורסאספור

ב-1 בספטמבר 2014 חתם בבורסאספור מליגת העל הטורקית תמורת 1.8 מיליון אירו ומשכורת של 800 אלף אירו לעונה. 3 ימים לאחר מכן ערך את הופעת הבכורה שלו בקבוצה בניצחון 1-2 נגד ג'נצ'לרבירלי. ב-19 באוקטובר הבקיע צמד בתיקו 2-2 נגד אסקישהירספור. 6 ימים לאחר מכן כבש את השלושער הראשון שלו בקריירה בניצחון 0-5 נגד באליקסירספור.
במסגרת הגביע הטורקי הבקיע 8 שערים ב-12 משחקים והיה מלך שערי המפעל באותה עונה כאשר בורסאספור הפסידה בגמר 1-0 לגלאטסראיי.
קריירת מועדונים > ויאריאל

ב-19 באוגוסט 2015 חתם לחמש שנים בוויאריאל מהלה ליגה. 4 ימים לאחר מכן ערך את הופעת הבכורה שלו בקבוצה בתיקו 1-1 נגד ריאל בטיס. ב-17 בספטמבר ערך את הופעת הבכורה שלו בזירה האירופית בהפסד 2-1 לראפיד וינה במסגרת שלב הבתים בליגה האירופית. ב-22 באוקטובר הבקיע את שער הבכורה שלו באירופה בניצחון 0-4 נגד דינמו מינסק. ב-10 במרץ הבקיע צמד בניצחון 0-2 נגד באייר לברקוזן במסגרת שמינית הגמר של המפעל. ברבע הגמר הבקיע צמד בניצחון 3-6 נגד ספרטה פראג. את העונה סיים עם 9 שערים במפעל כאשר רק אריץ אדוריץ מאתלטיק בילבאו הבקיע יותר ממנו.
ב-1 באוקטובר 2017 הבקיע שלושער בניצחון 0-3 נגד אייבר. שבוע לאחר מכן הבקיע צמד בניצחון 1-2 נגד ז'ירונה והבקיע גם בניצחון 0-4 נגד לאס פאלמאס. בסיום החודש נבחר לכדורגלן החודש בלה ליגה והפך לכדורגלן האפריקאי הראשון שזוכה בתואר.
קריירת מועדונים > בייג'ינג גואואן

ב-28 בפברואר 2018 חתם בבייג'ינג גואואן מליגת העל הסינית תמורת 40 מיליון אירו. בבייג'ינג שיחק ארבע עונות.
קריירת מועדונים > אולימפיק מרסיי

ב-13 בינואר 2022, בקאמבו חתם לשנתיים וחצי באולימפיק מרסיי מליגה 1.
קריירת מועדונים > אולימפיאקוס

ב-16 בספטמבר 2022 בקאמבו חתם לשלוש שנים באולימפיאקוס מליגת העל היוונית.
קריירת מועדונים > א-נסר

ב-29 ביוני 2023 חתם לשנתיים בא-נסר מליגת העל של איחוד האמירויות הערביות.
קריירת מועדונים > גלאטסראיי

ב-23 ביולי 2023 חתם לשנתיים בגלאטסראיי מליגת העל הטורקית תמורת שכר של 700 אלף אירו. ב-2 באוגוסט ערך את הופעת הבכורה שלו בקבוצה במשחק במסגרת מוקדמות ליגת האלופות נגד ז'לגיריס וילנה. ב-8 בנובמבר כבש את שערו הראשון בליגת האלופות בדקה ה-93 של בהפסד 2-1 לבאיירן מינכן.
קריירת מועדונים > ריאל בטיס

ב-1 בפברואר 2024 חזר לספרד וחתם לשנתיים וחצי בריאל בטיס.
קריירה בינלאומית

בנעוריו בקאמבו שיחק בנבחרות הנוער של צרפת ושיחק עמה באליפות אירופה בכדורגל עד גיל 19.
במרץ 2015 החליט לייצג את הרפובליקה הדמוקרטית של קונגו אותה היה זכאי לייצג בשל שורשיו במדינה. ב-9 ביוני זומן לראשונה לסגל הנבחרת לקראת משחק הידידות נגד קמרון שנגמר בתיקו 1-1.
ב-26 במרץ 2016 הבקיע את שער הבכורה שלו בנבחרת בניצחון 1-2 נגד אנגולה שהבטיח לנבחרתו את ההשתתפות בגביע אפריקה לאומות 20177. ב-5 ביוני הבקיע צמד בניצחון 1-6 נגד מדגסקר.
ב-1 באפריל 2022 הודיע על פרישה מהנבחרת לאחר שכשלה בניסיונותיה להעפיל למונדיאל 2022, אולם זמן קצר לאחר מכן חזר לנבחרת.
תארים

גביע ה-FA הסיני: 2018
הערות שוליים

↑  "Cédric Bakambu". Olympique de Marseille. נבדק ב-1 באוגוסט 2022. {{cite web}}:  (עזרה)
עבד א-רחמן סמבא

עבד א-רחמן סמבא (בערבית: عبدالرحمن صمبا; תעתיק מדויק: עבד אלרחמן צמבא; נולד ב-5 בספטמבר 1995 בערב הסעודית) הוא אצן קטרי. שיאו האישי בריצת 400 מטר משוכות מדרג אותו במקום הרביעי בכל הזמנים.
ביוגרפיה

סמבא נולד בערב הסעודית, אך בחר לייצג בתחרויות את מאוריטניה, בה אביו נולד. הוא היגר לקטר על מנת לייצג את המדינה בשנת 2015.
ביוגרפיה > 2017

בתחרות שנערכה בסאסולבורג בדרום אפריקה ב-28 במרץ 2017 קבע סמבא בריצת 400 מטר משוכות שיא אישי חדש של 48.31 שניות, תוצאה שדירגה אותו במקום שמיני בעולם באותה שנה. באליפות העולם שנערכה בלונדון, בריטניה באוגוסט הוא סיים במקום שביעי בריצת 400 מטר משוכות בתוצאה של 49.74 שניות. בשלב חצי הגמר הוא קבע תוצאה של 48.75 שניות ועלה מהמקום החמישי.
ביוגרפיה > 2018

בתחרות ליגת היהלום בדוחא, שנערכה בחודש מאי, סיים סמבא במקום הראשון בריצת 400 מטר משוכות בשיא אישי חדש של 47.57 שניות. באותו חודש, בליגת היהלום ברומא, סיים במקום הראשון בשיא אישי נוסף של 47.48 שניות. בחודש יוני, בליגת היהלום באוסלו, סיים שוב במקום הראשון בתוצאה של 47.60 שניות, ובתחרות ליגת היהלום בסטוקהולם שנערכה באותו חודש סיים במקום הראשון בשיא אישי חדש של 47.41 שניות.
בתחרות ליגת היהלום בפריז שנערכה ב-30 ביוני, סיים סמבא במקום הראשון בריצת 400 מטר משוכות תוך שהוא קובע את התוצאה השנייה בטיבה בכל הזמנים, 46.98 שניות, האתלט השני בהיסטוריה שרץ ריצה זו מתחת ל-47 שניות.
בתחרות ליגת היהלום בלוזאן, בחודש יולי, סיים במקום הראשון בריצת 400 משוכות בתוצאה של 47.42 שניות. על אף שבסיום התחרויות הרגילות דורג במקום הראשון, סמבא החליט לא לקחת חלק בגמר ליגת היהלום.
ביוגרפיה > 2019

באליפות אסיה זכה סמבא במדליית זהב בריצת 400 מטר משוכות בתוצאה של 47.51 שניות. לאחר מכן, אמר כי הוא מתכנן לשבור את שיא העולם בריצה זו עד סוף השנה.
בתחרות ליגת היהלום בשנגחאי שנערכה בחודש מאי, התחרה לראשונה נגד ראיי בנג'מין, הממוקם מקום אחד אחרי סמבא ברשימת המהירים בכל הזמנים, וסיים במקום הראשון בשיא תחרות חדש של 47.27 שניות. בנג'מין, שהוביל את הריצה עד לחמישים המטרים האחרונים, סיים שני בתוצאה של 47.82 שניות.
הערות שוליים

↑  Having found his rhythm, Samba looks to join the greats, באתר התאחדות האתלטיקה הבינלאומית
↑  Samba on his 2019 aspirations: I want to finish the season with 46.5, באתר התאחדות האתלטיקה הבינלאומית
| --- | --- |
בקרת זהויות :  World Athletics: 14752208
עונת 1981/1982 בסרייה א'

| --- | --- |
תמונה קבוצתית של יובנטוס, אלופת הליגה
תמונה קבוצתית של יובנטוס, אלופת הליגה
 תקופת התחרות:  13 בספטמבר 1981 – 16 במאי 1982 (246 ימים)
 מספר משתתפות:  16
 הזוכה:  יובנטוס
 מספר משחקים:  240
 מספר שערים:  474 (1.98 בממוצע למשחק)
 מלך השערים:  איטליה רוברטו פרוצו   (15 שערים)
 → 1980/19811982/1983 ←
עונת 1981/1982 בסרייה א' הייתה העונה ה-80 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-13 בספטמבר 1981 והסתיימו ב-16 במאי 1982.
בליגה השתתפו 16 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.
מילאן (ירדה לסרייה ב' בעקבות פרשת הסדרת המשחקים), צ'זנה וגנואה היו הקבוצות שעלו מהליגה השנייה.
יובנטוס זכתה באליפות בפעם ה-20 בתולדות המועדון.
בסיום העונה לסרייה ב' ירדו מילאן, בולוניה וקומו. במקום הקבוצות שירדו לסרייה א' העפילו הלאס ורונה, סמפדוריה ופיזה.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1. | יובנטוס  | 30 | 19 | 8 | 3 | 48 | 14 | 34 | 46 | זכייה בליגה   העפלה לגביע אירופה לאלופות |
| 2. | פיורנטינה | 30 | 17 | 11 | 2 | 36 | 17 | 19 | 45 | העפלה לגביע אופ"א |
| 3. | רומא | 30 | 15 | 8 | 7 | 40 | 29 | 19 | 38 | העפלה לגביע אופ"א |
| 4. | נאפולי | 30 | 10 | 15 | 5 | 31 | 21 | 10 | 35 | העפלה לגביע אופ"א |
| 5. | אינטר | 30 | 11 | 13 | 6 | 39 | 34 | 5 | 35 | זכייה בגביע איטליה  העפלה לגביע אירופה למחזיקות גביע |
| 6. | אסקולי | 30 | 9 | 14 | 7 | 26 | 21 | 5 | 32 |  |
| 7. | קטנזרו | 30 | 9 | 10 | 11 | 25 | 29 | 4- | 28 |  |
| 8. | אבלינו | 30 | 9 | 9 | 12 | 22 | 26 | 4- | 27 |  |
| 9. | טורינו | 30 | 8 | 11 | 11 | 25 | 30 | 5- | 27 |  |
| 10. | צ'זנה | 30 | 8 | 11 | 11 | 34 | 41 | 7- | 27 |  |
| 11. | אודינזה | 30 | 9 | 8 | 13 | 27 | 37 | 10- | 26 |  |
| 12. | קליארי | 30 | 7 | 11 | 12 | 33 | 36 | 3- | 25 |  |
| 13. | גנואה | 30 | 6 | 13 | 11 | 24 | 29 | 5- | 25 |  |
| 14. | מילאן | 30 | 7 | 10 | 13 | 21 | 31 | 10- | 24 | ירדה ליגה |
| 15. | בולוניה | 30 | 6 | 11 | 13 | 25 | 37 | 12- | 23 | ירדה ליגה |
| 16. | קומו | 30 | 3 | 11 | 16 | 18 | 42 | 24- | 17 | ירדה ליגה |
כדורגלנים מצטיינים

רוברטו פרוצו, שחקנה של רומא, כבש 16 שערים וזכה בתואר מלך השערים, זאת העונה השנייה ברציפות.
עונת 1982/1983 בלה ליגה

| --- | --- |
 תקופת התחרות:  4 בספטמבר 1982 – 1 במאי 1983 (240 ימים)
 מספר משתתפות:  18
 הזוכה:  אתלטיק בילבאו
 מספר משחקים:  306
 מספר שערים:  780 (2.55 בממוצע למשחק)
 מלך השערים:  ספרד פולי רינקון   (20 שערים)
 → 1981/19821983/1984 ←
 
עונת 1982/1983 הייתה העונה ה-52 של לה ליגה שהיא הליגה הספרדית הבכירה בכדורגל. העונה החלה ב-4 בספטמבר 1982 והסתיימה ב-1 במאי 1983.
הליגה כללה 18 קבוצות. קבוצות שזכו במקום 15–17 יעברו בסוף העונה לליגת משנה.
מליגת המשנה עלו סלטה ויגו, סלמנקה, ומאלגה.
אתלטיק בילבאו זכתה בתואר וזאת בפעם השביעית בתולדות המועדון. אתלטיק בילבאו לא זכתה בסופר קאפ הספרדי לאחר הפסד לברצלונה 3-1 ו-0–1 במפגש הכפול.
לאס פאלמס, סלטה ויגו וראסינג סנטנדר ירדו לליגת משנה בסוף העונה.
כדורגלנים מצטיינים

"פרס פיצ'צ'י" למלך השערים של העונה הוענק: פולי רינקון (ספרד ספרד), ריאל בטיס, שכבש 20 שערים ב-30 משחקים.
"פרס זאמורה" לשוער הטוב ביותר הוענק: אגוסטין רודריגס סנטיאגו (ספרד ספרד), ריאל מדריד, שספג 22 שערים ב-29 משחקים.
פרס דון בלון הוענק על ידי העיתון דון בלון:
הספרדי המצטיין: חואן אנטוניו סניור (ספרד ספרד)
הזר המצטיין: חואן ברבאס (ארגנטינה ארגנטינה)
מאמן העונה: חבייר קלמנטה (ספרד ספרד)
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | אתלטיק בילבאו (אלופה) | 34 | 22 | 6 | 6 | 71 | 36 | 35 | 50 | העפלה לגביע האלופות |
| 2 | ריאל מדריד | 34 | 20 | 9 | 5 | 57 | 25 | 32 | 49 | העפלה לגביע אופ"א |
| 3 | אתלטיקו מדריד | 34 | 20 | 6 | 8 | 56 | 38 | 18 | 46 | העפלה לגביע אופ"א |
| 4 | ברצלונה | 34 | 17 | 10 | 7 | 60 | 29 | 31 | 44 | זכייה בגביע המלך הספרדי,   העפלה לגביע אירופה למחזיקות גביע |
| 5 | סביליה | 34 | 15 | 12 | 7 | 44 | 31 | 13 | 42 | העפלה לגביע אופ"א |
| 6 | ריאל סרגוסה | 34 | 17 | 6 | 11 | 59 | 39 | 20 | 40 |  |
| 7 | ריאל סוסיאדד | 34 | 12 | 12 | 10 | 29 | 27 | 2 | 36 |  |
| 8 | ספורטינג חיחון | 34 | 9 | 15 | 10 | 31 | 32 | 1- | 33 |  |
| 9 | אספניול | 34 | 13 | 6 | 15 | 45 | 47 | 2- | 32 |  |
| 10 | מאלגה | 34 | 10 | 10 | 14 | 37 | 48 | 11- | 30 |  |
| 11 | ריאל בטיס | 34 | 9 | 12 | 13 | 42 | 45 | 3- | 30 |  |
| 12 | ריאל ואיאדוליד | 34 | 9 | 11 | 14 | 34 | 51 | 17- | 29 |  |
| 13 | סלמנקה | 34 | 10 | 8 | 16 | 31 | 48 | 17- | 28 |  |
| 14 | אוססונה | 34 | 10 | 6 | 18 | 39 | 54 | 15- | 26 |  |
| 15 | ולנסיה | 34 | 9 | 7 | 18 | 42 | 56 | 14- | 25 |  |
| 16 | לאס פאלמס | 34 | 7 | 11 | 16 | 32 | 55 | 23- | 25 | ירדה ליגה |
| 17 | סלטה ויגו | 34 | 9 | 6 | 19 | 27 | 56 | 29- | 24 | ירדה ליגה |
| 18 | ראסינג סנטנדר | 34 | 9 | 5 | 20 | 44 | 63 | 19- | 23 | ירדה ליגה |
סטטיסטיקה > מלכי השערים

| # | שחקן | קבוצה | שערים |
| --- | --- | --- | --- |
| 1 | ספרד פולי רינקון | ריאל בטיס | 20 |
| 2 | פרגוואי ראול ארמייה | ריאל סרגוסה | 19 |
| 3 | ספרד דניאל רואיס | אתלטיק בילבאו | 18 |
| 4 | ארגנטינה חורחה ולדאנו | ריאל סרגוסה | 17 |
| 5 | ספרד מנואל סאראביה | אתלטיק בילבאו | 16 |
סת' סיגל

| --- | --- |
אין תמונה חופשית
 לידה:  14 בדצמבר 1953 (בן 70) ניו יורק, ארצות הברית 
 מדינה:  ארצות הברית 
 השכלה:  אוניברסיטת קורנל  האוניברסיטה העברית בירושלים  בית הספר למשפט קורנל 
 sethmsiegel.com
 
סת' מ. סיגל (באנגלית: Seth M. Siegel; נולד ב-14 בדצמבר 1953) הוא עורך דין, יזם, מפיק ומחבר אמריקאי. ספרו מ-2015, המאבק על כל טיפה, בו הוא מביא את בשורת החדשנות הישראלית כפתרון למשבר המים הצפוי בעולם, נכנס לרשימת רבי-המכר של הניו יורק טיימס, הלוס אנג'לס טיימס והוושינגטון פוסט.